Транспартныя войскі Ўзброеных сілаў Рэспублікі Беларусь

**Транспартныя войскі Ўзброеных сілаў Беларусі (ТВ УС Беларусі)** — спэцыяльныя войскі ў складзе Ўзброеных сілаў Беларусі, прызначаныя для выкананьня задачаў транспартнага забесьпячэньня вайсковых фармаваньняў Беларусі.

## Гісторыя
11 траўня 2006 г. прэзыдэнт Рэспублікі Беларусь Аляксандар Лукашэнка падпісаў Указ № 312 «Пра некаторыя меры па ўдасканаленьні транспартнага забесьпячэньня Ўзброеных Сілаў, іншых войскаў і вайсковых фармаваньняў Рэспублікі Беларусь». Дакумэнт прыняты ў мэтах стварэньня адзінай сыстэмы транспартнага забесьпячэньня Ўзброеных Сілаў, іншых войскаў і вайсковых фармаваньняў Беларусі, што было прадугледжана Плянам будаўніцтва й разьвіцьця Ўзброеных Сілаў на 2006—2010 годы. Паводле Ўказу на базе існых чыгуначных, аўтамабільных і дарожных войскаў ствараюцца *транспартныя войскі Беларусі*.

## Задачы
У становішчах, зацьверджаных Указам, вызначаны задачы й арґанізацыйныя асновы дзейнасьці *транспартных войскаў*, задачы й функцыі Дэпартамэнта транспартнага забесьпячэньня Міністэрства абароны. У прыватнасьці, на *транспартныя войскі* ускладаюцца такія асноўныя задачы, як тэхнічнае прычыненьне, аднаўленьне, падвышэньне жывучасьці й прапускное здольнасьці жалезных і аўтамабільных дарогаў у раёнах вядзеньня баявых дзеяньняў, забесьпячэньне вайсковых перавозкаў чыгуначным, аўтамабільным, паветраным транспартам.

## Кіраваньне
У адпаведнасьці з Указам № 312, 2006 г., на базе Дэпартамэнта чыгуначных войскаў і структурнага падразьдзяленьня Міністэрства абароны, кіравальнага пытаньнямі вайсковых паведамлентняў, аўтамабільных і дарожных войскаў, ствараецца орган вайсковага кіраваньня *транспартных войскаў* — Дэпартамэнт транспартнага забесьпячэньня Міністэрства абароны. Агульнае кіраўніцтва *транспартнымі войскамі* будзе ажыцьцяўляць Міністар абароны, а непасрэднае — начальнік Дэпартамэнта транспартнага забесьпячэньня, прызначаны на пасаду Прэзыдэнтам Рэспублікі Беларусь.

### Задачы
Асноўнымі задачамі Дэпартамэнта транспартнага забесьпячэньня зьяўляюцца кіраваньне *транспартнымі войскамі*, падтрыманьне іх у сталай баявой і мабілізацыйнай гатовасьці, арґанізацыя транспартнага забесьпячэньня Ўзброеных Сілаў, іншых вайсковых фармаваньняў. Прадугледжана, што па пытаньнях тэхнічнага прычыненьня жалезных і аўтамабільных дарогаў дадзены Дэпартамэнт ажыцьцяўляе каардынацыю дзейнасьці арґанізацыяў чыгуначнага й аўтамабільнага транспарту (Беларускае чыгункі і інш.).

## Склад
* 36-я дарожна-маставая брыгада (гарнізон Лапічы, Асіпавічы);
* 2123-я база захоўваньня дарожнае тэхнікі й маёмасьці;
* 307-я асобная чыгуначная брыгада (гарнізон Слуцак);
** 71-ы пуцёвы чыгуначны батальён;
** 259-ы мабільна-аднаўленчы чыгуначны батальён;
** Школа падрыхтоўкі малодшых адмыслоўцаў ЧВ, перафармавана, у 1992 г., з 307-я асобная навучальная дарожная брыгада (307андбр — Вайсковая частка № 32213) ЦДСУ МО СССР, якая ў сваю чаргу была сфармавана ў 1989 г. на базе часткаў 29-й танкавае дывізіі (акруговы навучальны цэнтар (АНЦ) БВО);
* 30-я асобная Чырванасьцяжная чыгуначная брыгада (гарнізон Жодзін);
** 77-ы асобны Чырванасьцяжны маставы чыгуначны батальён;
** 74-ы маставы чыгуначны батальён;
** 174-ы мэханізаваны чыгуначны батальён;
** 212-ы рамонтны чыгуначны батальён;
* 28-я чыгуначная брыгада (гарнізон Жлобін);
* 899-я база матэрыяльна-тэхнічнага забесьпячэньня ЧВ;
* 65-я аўтамабільная брыгада (г. Менск)

## Глядзіце таксама
* Тылавое забесьпячэньне
* Вайсковы транспарт

## Крыніцы

## Вонкавыя спасылкі
* Д.у. Беларусі
* КЗ пра ТБ

Катэгорыя:Вайсковае будаўніцтва
Катэгорыя:Тыл
Катэгорыя:Узброеныя сілы Беларусі